title: موسوعة
text: من شحال هادي و البشرية كتحاول تجمّع المعارف ديالها ف موسوعات و المحاولات اللولة كانت من العهد السّومري (4000 عام قبل لميلاد) بحيث كانو كيجمعو و يكتبو المعارف اللّي عندهم على الحيوانات و النّباتات ف ألواح ديال الفخار مرتبة على حسب الأنواع و المواضيع. هاد المفهوم ديال الموسوعة تطور مع التّطور ديال الكتابة و الدّور ديال العلم و المعرفة ف تاريخ الدّول و تحدّد الشّكل ديالها بالصّورة اللّي كنفهموا بها دابا ف عصر لأنوار ف القرن 18 فاش صدرت ف فرانسا "الموسوعة أولا الدّيكسيونير العقلاني د العلوم، الفنون و الخدامي" بين 1751 و 1772.